open-index/open-wikipedia-markdown huggingface dataset:
Λαυρέντης Λαυρεντιάδης

Ο **Λαυρέντης Λαυρεντιάδης** (Άγιος Ιωάννης Ρέντη, 11 Μαρτίου 1972) είναι Έλληνας επιχειρηματίας στον χώρο των φαρμάκων, των τραπεζών και της βιομηχανίας. Φοίτησε στη Ιωνίδειο Σχολή. Ήταν νυμφευμένος με τη ναυπηγό Κατερίνα Νικολίτση, με την οποίαν απέκτησε δύο κόρες και έναν γιο, ενώ δηλώνει βαθιά θρησκευόμενος και οπαδός του Ολυμπιακού.

## Βιογραφία
Ξεκίνησε τη σταδιοδρομία του στις 17 Φεβρουαρίου 1990, όταν ανέλαβε τη βιομηχανία πετροχημικών είκοσι τεσσάρων υπαλλήλων του πατέρα του στη Νίκαια, τη Νεοχημική, ο οποίος, αιφνιδίως, είχε αποβιώσει.  Λίγους μήνες αργότερα, διαγιγνώσκεται με μια σπάνια μορφή καρκίνου, η οποία εξελίχθηκε σε νεανική ρευματοειδή αρθρίτιδα, με προσδόκιμο ζωής μικρότερο των οκτώ ετών. Στα χρόνια που ακολουθούν, η επιχείρηση αναπτύσσεται και παράγει απορρυπαντικά για γνωστές πολυεθνικές, όπως η Henkel και η Unilever ενώ φθάνει να έχει μονάδες παραγωγής στην Πολωνία και την πρώην Γιουγκοσλαβία. Το 2006 λαμβάνει από τον Υπουργό Ανάπτυξης, Χρήστο Φώλια, τον τίτλο του επιχειρηματία της χρονιάς και τιμάται από την Ernst & Young με τον ίδιο τίτλο. Το 2007 ιδρύει την Alapis και εξαγοράζει τη Γερολυμάτος Cosmetics. Ο Λαυρεντιάδης ανακοίνωσε την παραίτησή του από το διοικητικό συμβούλιο της Alapis το 2008. Το 2008 εισέρχεται στον τομέα του τύπου και των ΜΜΕ, μαζί με τον Πέτρο Κυριακίδη. Τον Δεκέμβριο 2009 αποκτά το 33% των μετοχών της Proton Bank προβαίνοντας στην αύξηση του μετοχικού κεφαλαίου 120 εκατομμυρίων ευρώ και εξαγοράζει τη Dekagro. Από το 2011 απασχολεί τη δικαιοσύνη σχετικά με την υπεξαίρεση 700 εκατομμυρίων ευρώ από την Proton Bank.

## Παραπομπές


Κατηγορία:Έλληνες επιχειρηματίες
Κατηγορία:Έλληνες τραπεζίτες
Βαλέριο Κλέρι

Ο **Βαλέριο Κλέρι** (*Valerio Cleri*, γενν. 19 Ιουνίου 1981) είναι Ιταλός κολυμβητής της ελεύθερης κολύμβησης, με ειδίκευση στην κολύμβηση ανοικτής θάλασσας. Γεννήθηκε στην πόλη Παλεστρίνα και έχει ύψος 1,77 μέτρο.

## Σταδιοδρομία
Ο Κλέρι κέρδισε το χρυσό μετάλλιο στο αγώνισμα των 25 χιλιομέτρων ανοικτής θάλασσας στο Παγκόσμιο Πρωτάθλημα Υγρού Στίβου 2009 στη Ρώμη, ένα κατόρθωμα που υπήρξε το σημαντικότερο στην όλη σταδιοδρομία του.

Στο (πιο εξειδικευμένο) Παγκόσμιο Πρωτάθλημα Κολύμβησης Ανοικτού Νερού του 2010, που έγινε στον Καναδά, ο Κλέρι ήρθε πρώτος στην απόσταση των 10 χιλιομέτρων. Το ίδιο έτος στο Ευρωπαϊκό Πρωτάθλημα Υγρού Στίβου στη Βουδαπέστη, κέρδισε το αργυρό μετάλλιο στα 10 και το χρυσό στα 25 χιλιόμετρα. Στους δύο Ολυμπιακούς Αγώνες που συμμετείχε δεν τα κατάφερε τόσο καλά, τερματίζοντας τέταρτος στον «Μαραθώνιο» κολυμβήσεως των 10 χιλιομέτρων στους Αγώνες του 2008 και 17ος στην ίδια απόσταση στους Ολυμπιακούς Αγώνες του 2012.

## Παραπομπές


## Πηγές
* Ο αθλητής στο *sports-reference.com*

Κατηγορία:Ιταλοί αθλητές της κολύμβησης
Κατηγορία:Παγκόσμιοι πρωταθλητές υγρού στίβου
Κατηγορία:Κολυμβητές στους Θερινούς Ολυμπιακούς Αγώνες 2008
Κατηγορία:Κολυμβητές στους Θερινούς Ολυμπιακούς Αγώνες 2012
Πιερπάολο Φερράτσι

Ο **Πιερπάολο Φερράτσι** (*Pierpaolo Ferrazzi*, γενν. 23 Ιουλίου 1965) είναι πρώην Ιταλός αθλητής του σλάλομ στο κανόε καγιάκ. Γεννήθηκε στην πόλη Μπασσάνο ντελ Γκράππα.

Ο Φερράτσι αγωνίσθηκε σε 4 διοργανώσεις Ολυμπιακών Αγώνων και κέρδισε δύο μετάλλια στην κατηγορία K1 (μονοθέσιο καγιάκ): ένα χρυσό στους Ολυμπιακούς Αγώνες του 1992 και ένα χάλκινο στους Ολυμπιακούς Αγώνες του 2000. Στους Ολυμπιακούς της Αθήνας το 2004 ήταν 19ος, ενώ σε αυτούς του 1996 ήταν 17ος.

Ο Φερράτσι έχει κερδίσει τρία αργυρά μετάλλια στο ομαδικό K1 σε Παγκόσμια Πρωταθλήματα Σλάλομ Κανόε-καγιάκ: το 1989, το 2002 και το 2005. Κατέκτησε επίσης δύο φορές τον τίτλο στο Παγκόσμιο Κύπελλο Σλάλομ Κανόε-καγιάκ (το 1990 και το 1992). Στο αντίστοιχο Ευρωπαϊκό Πρωτάθλημα κέρδισε συνολικώς τρία μετάλλια (2 χρυσά και ένα χάλκινο).

## Παραπομπές


## Πηγές - εξωτερικοί σύνδεσμοι
* Ο αθλητής στο *DatabaseOlympics.com*
* Ο αθλητής στο *Sports-reference.com*

Κατηγορία:Αθλητές του κανόε καγιάκ
Κατηγορία:Ιταλοί αθλητές
Κατηγορία:Ιταλοί Ολυμπιονίκες
Κατηγορία:Αθλητές στους Θερινούς Ολυμπιακούς Αγώνες 1992
Κατηγορία:Αθλητές στους Θερινούς Ολυμπιακούς Αγώνες 2000
Τόνκα Ομπρέτενοβα

Η **Τόνκα Ομπρέτενοβα** (βουλγαρικά: Тонка Обретенова), γνωστή ως Μπάμπα (γιαγιά) Τόνκα (Баба Тонка), ήταν Βουλγάρα επαναστάτρια, γεννημένη το 1812 στο Ρούσε.

Οι γονείς της, ο Тончо Поставчията και η Μίνκα Τόντσεβα, ήταν από το χωριό Τσερβέν. Παντρεύτηκε τον Τίχο Ομπρέτενοβ διάσημο ράφτη και έμπορο στο Ρούσε. Έκαναν 12 παιδιά από τα οποία επέζησαν τα επτά (πέντε γιους και δύο κόρες) που συμμετείχαν όλα στο βουλγαρικό επαναστατικό κίνημα. Η ίδια η Ομπρέτενοβα έδωσε μεγάλη υποστήριξη στην επαναστατική επιτροπή - ήταν γνωστή για την προστασία που προσέφερε σε ένα σημαντικό αριθμό επαναστατικών ηγετών. Η Επαναστατική επιτροπή της Ρούσε, η πιο σημαντική στο εσωτερικό της Βουλγαρίας, ιδρύθηκε από τον γιο της Νίκολα Ομπρέτενοβ, στο σπίτι της. Η Μπάμπα Τόνκα ήταν αυτή που έθαψε τον Στέφαν Καρατζά και κατάφερε να διατηρήσει το κρανίο του.

Οι γιοι της  Άνγκελ, Πέταρ, Νικόλα και Γκεόργκι (Ангел, Петър, Никола и Георги) έλαβαν μέρος σε διαφορετικά στρατιωτικά αποσπάσματα και σκοτώθηκαν, ή στάλθηκαν σε μακρά εξορία. Η μικρότερη κόρη της, Ανατασία παντρεύτηκε τον Ζαχαρί Στογιάνοβ, έναν επαναστάτη, συγγραφέα και δημοσιογράφο.

Ο όρμος Μπάμπα Τόνκα στο νησί Λίβινγκστον στα Νησιά Νότια Σέτλαντ, στη Ανταρκτική πήρε το όνομά του από την Τόνκα Ομπρέτενοβα. 

## Παραπομπές


Κατηγορία:Βούλγαροι επαναστάτες του 19ου αιώνα
16P/Μπρουκς

Ο **Κομήτης Μπρουκς 2**, γνωστός επισήμως ως **16P/Μπρουκς** (*16P/Brooks*), είναι περιοδικός κομήτης με σημερινή περίοδο περιφοράς γύρω από τον Ήλιο 6,14 (γήινα) έτη. Ανακαλύφθηκε από τον Αμερικανό αστρονόμο Γουίλιαμ Ρόμπερτ Μπρουκς τον Ιούλιο του 1889. Την 1η Αυγούστου 1889 ο επίσης Αμερικανός αστρονόμος Έντουαρντ Έμερσον Μπάρναρντ ανεκάλυψε δύο θραύσματα του κομήτη, που τα ονόμασε «B» και «C» 1΄ και 4,5΄ (λεπτά της μοίρας) από το κυρίως σώμα του κομήτη. Την επόμενη νύκτα βρήκε άλλα 4 ή 5, που δεν μπόρεσε να τα ξαναδεί άλλη νύκτα. Στις 4 Αυγούστου παρατήρησε δύο ακόμα σώματα, που τα ονόμασε «D» και «E». Το E εξαφανίσθηκε για πάντα την επόμενη κιόλας νύχτα και το D την επόμενη εβδομάδα. Περί τα μέσα του Αυγούστου το B μεγάλωσε και η φωτεινότητά του μειώθηκε, με αποτέλεσμα να μη γίνεται πλέον ορατό από τις αρχές Σεπτεμβρίου. Το C ήταν ορατό έως και τα μέσα Νοεμβρίου του 1889. Κανένα άλλο θραύσμα (νέος πυρήνας) δεν ανακαλύφθηκε μέχρι την τελευταία παρατήρηση σε εκείνη την εμφάνιση του κομήτη (13 Ιανουαρίου 1891), αλλά ούτε και μέχρι σήμερα.

Η διάσπαση αυτή του 16P/Μπρουκς πιστεύεται σήμερα ότι προκλήθηκε από το πέρασμά του πολύ κοντά, ίσως και μέσα στο Όριο του Ρος, από τον πλανήτη Δία το 1886. Στις 31 Δεκεμβρίου 2016 ο κομήτης πέρασε σε απόσταση 50 εκατομμυρίων χιλιομέτρων (km) από τον Δία, μια απόσταση επίσης θεωρούμενη όχι μεγάλη. Η επόμενη τόσο κοντινή διέλευσή του από τον Δία θα συμβεί στις 3 Ιουλίου 2053 (ελάχιστη απόσταση 37 εκατομμύρια km).

## Παραπομπές

## Πηγές
* Ο 16P στην «Κομητογραφία» του Kronk

## Εξωτερικοί σύνδεσμοι
* Προσομοίωση της τροχιάς του κομήτη από το JPL (Java) / Εφημερίδα
* Ο 16P/Brooks 2 στον ιστότοπο του Seiichi Yoshida στο *aerith.net*

Κατηγορία:Κομήτες
Κάσπερ (πόλη)

Το **Κάσπερ** (*Casper*) είναι πόλη της πολιτείας Ουαϊόμινγκ των ΗΠΑ, έδρα της κομητεία Νατρόνα. Το Κάσπερ, με 57.900 κατοίκους σε εκτίμηση του 2019 είναι η δεύτερη σε πληθυσμό πόλη του Ουαϊόμινγκ μετά την πρωτεύουσα Σαϊέν. Το Κάσπερ αποκαλείται από τους ντόπιους «Πόλη του πετρελαίου» (*The Oil City*), έχοντας μακρά ιστορία εκμεταλλεύσεως των πετρελαιοπηγών του Σολτ Κρηκ. Υπάρχει επίσης παράδοση κτηνοτροφίας και της αντίστοιχης «κουλτούρας των καουμπόιδων». Στην πόλη μεγάλωσε ο πρώην αντιπρόεδρος των ΗΠΑ Ντικ Τσέινι.

## Γεωγραφία
Η πόλη βρίσκεται στο ανατολικό-κεντρικό Ουαϊόμινγκ, στους πρόποδες του ομώνυμου βουνού Κάσπερ, βόρειας απολήξεως της Οροσειράς Λάραμι. Είναι κτισμένη στις όχθες του ποταμού ποταμού Νορθ Πλατ, σε υψόμετρο 1.560 μέτρων πάνω από την επιφάνεια της θάλασσας. Οι γεωγραφικές συντεταγμένες της είναι 42°51΄ Βόρειο πλάτος και 106°19΄30΄΄ Ανατολικό μήκος. Πολύ κοντά της βρίσκονται οι κωμοπόλεις Μιλς, Έβανσβιλ και Μπαν Ναν (*Bar Nunn*). Σύμφωνα με το Γραφείο Απογραφών των ΗΠΑ, η συνολική έκταση της πόλεως είναι 70,55 τετραγωνικά χιλιόμετρα, από τα οποία το 0,88 τετρ. χιλιόμετρο (880 στρέμματα) καλύπτεται από υδάτινα σώματα. Ο Διαπολιτειακός Αυτοκινητόδρομος Interstate 25 αποτελεί τη βασική αρτηρία μεταφορών προς και από την Κάσπερ. Υπάρχει επίσης το «Διεθνές Αεροδρόμιο Κάσπερ-Κομητείας Νατρόνα».

## Παραπομπές


## Εξωτερικοί σύνδεσμοι
* 
* Το Κάσπερ στα *[[Βικιταξίδια]]*

Κασπερ
Κατηγορία:Έδρες κομητειών του Ουαϊόμινγκ
Μπεϊτάρ Ιλίτ

Το **Μπεϊτάρ Ιλίτ** () είναι υπερορθόδοξη εβραϊκή πόλη οργανωμένη ως δημοτικό συμβούλιο στα συγκροτήματα οικισμών Γκους Ετσιόν, 10 χιλιόμετρα νότια της Ιερουσαλήμ, στα Όρη της Ιουδαίας της Δυτικής Όχθης. Το Μπεϊτάρ Ιλίτ είναι ένας από τους μεγαλύτερους και ταχύτερα αναπτυσσόμενους οικισμούς του Ισραήλ. Ανήκει στο διαμέρισμα Ιουδαίας και Σαμάρειας και το 2019 είχε πληθυσμό 59.270 κατοίκους.

Στην πόλη υπάρχουν 140 συναγωγές και 15 μίκβε που εξυπηρετούν τον πληθυσμό.

## Ονομασία
Το Μπεϊτάρ Ιλίτ (που σημαίνει Άνω Μπεϊτάρ) πήρε το όνομά του από την αρχαία εβραϊκή οχυρωμένη πόλη Μπετάρ, τα ερείπια της οποίας βρίσκονται 1 χιλιόμετρο μακριά.  Υπάρχει επίσης ένα παλαιστινιακό χωριό με το όνομα Μπαττίρ, δίπλα στα ερείπια της αρχαίας πόλης Μπετάρ.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ισραήλ
Πράξη της 5ης Νοεμβρίου

δεξιά|μικρογραφία|272x272εσ| Πράξη της 5ης Νοεμβρίου
Η **Πράξη της 5ης Νοεμβρίου** 1916 ήταν διακήρυξη των Αυτοκρατόρων Γουλιέλμου Β΄ της Γερμανίας και Φραγκίσκου Ιωσήφ Α΄ της Αυστρίας. Αυτή η πράξη υποσχέθηκε τη δημιουργία του Βασιλείου της Πολωνίας εκτός του εδάφους της Πολωνίας του Συνεδρίου, που οραματίστηκε από τους συντάκτες του ως ένα κράτος-μαριονέτα που θα ελέγχονταν από τις Κεντρικές Δυνάμεις. Η προέλευση αυτού του εγγράφου ήταν η τρομερή ανάγκη για νέες στρατολογήσεις από τη γερμανοκρατούμενη Πολωνία για τον πόλεμο με τη Ρωσία. Παρόλο που η ίδια η πράξη εκφράστηκε πολύ λίγο με συγκεκριμένους όρους, η διακήρυξή της θεωρείται ως ένας από τους κύριους παράγοντες στις προσπάθειες της Πολωνίας να ανακτήσει την ανεξαρτησία της. Παρά τις επίσημες δηλώσεις, η Γερμανική Αυτοκρατορία σχεδίαζε πραγματικά να προσαρτήσει έως και 30.000 χιλιόμετρα της προπολεμικής Πολωνίας του Συνεδρίου, με εκδίωξη μεταξύ 2 και 3 εκατομμυρίων Πολωνών και Εβραίων από αυτά τα εδάφη, για να δημιουργήσουν χώρο για τους Γερμανούς εποίκους.

Μετά τη διακήρυξη, στις 6 Δεκεμβρίου 1916, δημιουργήθηκε το Προσωρινό Συμβούλιο της Επικρατείας, με πρόεδρο τον Βάτσουαφ Νιεμογιόφσκι και πρόεδρο της Στρατιωτικής Επιτροπής τον Γιούζεφ Πιουσούτσκι. Οι μονάδες της Πολωνικής Στρατιωτικής Οργάνωσης τέθηκαν υπό τη διαχείριση του Προσωρινού Συμβουλίου της Επικρατείας, αλλά το ίδιο το συμβούλιο είχε πολύ περιορισμένη εξουσία και, μετά την κρίση του όρκου, διαλύθηκε τον Αύγουστο του 1917.

Η Πράξη της 5ης Νοεμβρίου είχε ευρύ αντίκτυπο μεταξύ των Συμμάχων του Α΄ Παγκοσμίου Πολέμου. Τον Δεκέμβριο του 1916, το Κοινοβούλιο της Ιταλίας υποστήριξε την ανεξαρτησία της Πολωνίας και στις αρχές του 1917, ο Τσάρος Νικόλαος Β΄ της Ρωσίας επέστρεψε στην ιδέα της ανεξάρτητης Πολωνίας, συνδεδεμένης σε ένωση με τη Ρωσική Αυτοκρατορία που πρότειναν Ρώσοι αξιωματούχοι ήδη το 1914. Ταυτόχρονα, ο πρόεδρος των ΗΠΑ, Γούντροου Ουίλσον, εξέφρασε επίσης δημόσια την υποστήριξή του σε ένα ελεύθερο πολωνικό κράτος.

## Παραπομπές


## Εξωτερικοί σύνδεσμοι
* Διακήρυξη του Γερμανού Αυτοκράτορα και του Αυτοκράτορα της Αυστρίας σχετικά με την ίδρυση του Βασιλείου της Πολωνίας
* Διαμαρτυρία της ρωσικής κυβέρνησης κατά της Αυστρογερμανικής Διακήρυξης της 6ης Νοεμβρίου 1916 σχετικά με την Πολωνία
* Διαμαρτυρία των Κυβερνήσεων της Μεγάλης Βρετανίας, της Γαλλίας και της Ιταλίας, κατά της Αυστρογερμανικής Διακήρυξης της 6ης Νοεμβρίου 1916 σχετικά με την Πολωνία

Κατηγορία:Ιστορία της Πολωνίας κατά τη διάρκεια του Α΄ Παγκοσμίου Πολέμου
Κατηγορία:Πολιτική ιστορία της Πολωνίας
Κατηγορία:Σχέσεις Αυστρίας-Πολωνίας
Κατηγορία:Σχέσεις Γερμανίας-Πολωνίας
Μπαρτολομέο Μπερέτσι

[δεξιά|μικρογραφία| Το [Κάστρο Βάβελ στην Κρακοβία]]
[δεξιά|μικρογραφία| Το [Παρεκκλήσι του Σιγισμούνδου (δεξιά)]]
Ο **Μπαρτολομέο Μπερέτσι** (ιταλικά: *Bartolommeo Berrecci*) (1480, Ποντασσιέβε - 1537 Κρακοβία) ήταν Ιταλός αρχιτέκτονας της Αναγέννησης, ο οποίος πέρασε το μεγαλύτερο μέρος της καριέρας του στην Πολωνία.

## Σπουδές και καριέρα στην Πολωνία
Έμαθε αρχιτεκτονική στη Φλωρεντία, πρώτα μέσω μαθητείας από τον πατέρα του, ο οποίος ήταν επίσης αρχιτέκτονας. Τότε πιθανότατα διδάχτηκε από τον Αντρέα Φερούτσι, τον Φλωρεντίνο αρχιτέκτονα του πατέρα του. Μετακόμισε στην Πολωνία το 1516 μετά από πρόσκληση του επισκόπου Γιαν Γουάσκι για να αναλάβει το έργο της ανοικοδόμησης του Βασιλικού Κάστρου Βάβελ στην Κρακοβία μετά τον θάνατο του Φραντσέσκο Φιορεντίνο, όπου εργάστηκε μαζί με τον Βενέδικτο του Σαντόμιες. Το κάστρο είχε καεί το 1499 και η ανοικοδόμηση ανατέθηκε από τον Σιγισμούνδο Α΄ της Πολωνίας. Ανέλαβε επίσης το εργαστήριο του Γιορεντίνο, με τους καλλιτέχνες Μπερναντίνο ντι Τζανότις, Τζοβάνι Τσίνι από τη Σιένα, Μικόουαϊ Καστιλιόνε και πέντε μέλη της οικογένειας Σόλι.

Εργάστηκε στην Κρακοβία, στο Νιεποουομίτσε, στο Πόζναν, στο Τάρνουφ και πιθανότατα στο Βίλνιους, όπου ανακατασκευάστηκε το Βασιλικό Παλάτι της Λιθουανίας. Έγινε πολύ πλούσιος στην Πολωνία, όπου απέκτησε πολλά σπίτια στην Κρακοβία και μια πλινθοποιία. Δολοφονήθηκε το 1537 από έναν άλλο ζηλότυπο Ιταλό καλλιτέχνη στην Κρακοβία και θάφτηκε στη Βασιλική Corpus Christi στο Καζίμιες της Κρακοβίας.

## Κληρονομιά
Το πιο σημαντικό έργο του Μπερέτσι είναι το εκκλησάκι των τελευταίων Γιαγκελλόνων, το Παρεκκλήσι του Σιγισμούνδου για τον Βασιλιά Σιγισμούνδο Α΄ στο Κάστρο Βάβελ (1517-1533) στην Κρακοβία. Θεωρείται το πιο όμορφο κομμάτι της αρχιτεκτονικής της Ιταλικής Αναγέννησης εκτός Ιταλίας. Μερικά χρόνια αργότερα, ο Σάντι Γκούτσι έκτισε τους τάφους του Βασιλιά Σιγισμούνδου Β΄ Αύγουστου και της Βασίλισσας Άννα Γιαγκελλόνων (γιος και κόρη του Σιγισμούνδου Α΄) μέσα στο παρεκκλήσι. Ο θάνατός του το 1537 ήταν αποτέλεσμα λοίμωξης που προκλήθηκε από ατύχημα σε χώρο εργασίας κατά τη διάρκεια εργασιών στον τάφο του Πιοτρ Τομίτσκι.

Ο Μπερέτσι είναι ένας από τους χαρακτήρες του διάσημου πίνακα του Γιαν Ματέικο, *[[Πρωσικός φόρος τιμής (πίνακας ζωγραφικής)|Πρωσικός φόρος τιμής]]*.

## Παραπομπές


## Εξωτερικοί σύνδεσμοι
* Μπαρτολομέο Μπερέτσι στο culture.pl

Κατηγορία:Ιταλοί αρχιτέκτονες
Κατηγορία:Ιταλοί γλύπτες
Κατηγορία:Αρχιτέκτονες της Αναγέννησης
Χουάν Πάμπλο Βαουλέτ

Ο **Χουάν Πάμπλο Βαουλέτ** (ισπανικά: *Juan Pablo Vaulet*) ή απλά **Χουάν Βαουλέτ** (Κόρδοβα, 22 Μαρτίου 1996) είναι Αργεντινός επαγγελματίας καλαθοσφαιριστής. Με ύψος 1,98 μέτρα αγωνίζεται ως σμολ φόργουορντ για την ισπανική Μανρέσα.

## Επαγγελματική σταδιοδρομία

Το 2014, ο Βαουλέτ ξεκίνησε την επαγγελματική του σταδιοδρομία, υπογράφοντας με την Μπαΐα Μπάσκετ της πρώτης κατηγορίας Αργεντινής. Στην πρώτη του σεζόν, είχε μέσο όρο 7,2 πόντους και 4,1 ριμπάουντ σε 34 αγώνες.

Ο Βαουλέτ μπήκε στο ΝΒΑ Ντραφτ του 2015 ως ο νεότερος διεθνής πρώτος συμμετέχων που παρέμεινε επιλέξιμος την ημέρα του ντραφτ. Στις 25 Ιουνίου 2015, οι Σάρλοτ Χόρνετς τον επέλεξαν ως την 39ο συνολική επιλογή και αργότερα αντάλλαξαν τα δικαιώματά του στους Μπρούκλιν Νετς με αντάλλαγμα δύο μελλοντικές επιλογές δεύτερου γύρου και μετρητά. Στις 18 Ιουλίου 2019, ο Βαουλέτ υπέγραψε διετές συμβόλαιο με την ισπανική Μανρέσα.

Στις 6 Ιουλίου 2021, ανακοινώθηκε ότι ο Βαουλέτ θα ενταχθεί στην AEK, η οποία συμμετέχει στο Μπάσκετμπολ Τσάμπιονς Λιγκ μετά τους Ολυμπιακούς Αγώνες του Τόκιο. Στις 21 Αυγούστου 2021, η μεταγραφή πραγματοποιήθηκε επίσημα με διετή συμφωνία. Μέχρι τον Δεκέμβριο που αποχώρησε από την ομάδα ήταν βασικό στέλεχος, έχοντας όμως χαμηλούς μέσους όρους (4.6 πόντοι, 3.2 ριμπάουντ και 1.6 ασίστ).

Στις 21 Δεκεμβρίου ανακοινώθηκε από την ισπανική Μανρέσα.

## Εθνική ομάδα
Ο Βαουλέτ υπήρξε βασικός παίκτης της Αργεντινής σε πολλές διοργανώσεις νέων της FIBA.

## Παραπομπές


## Εξωτερικοί σύνδεσμοι
* Χουάν Βαουλέτ στο acb.com (ισπανικά)
* Προφίλ στο USBasket.com
* Χουάν Βαουλέτ στο RealGM

Κατηγορία:Αργεντινοί καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Αργεντινής
Κατηγορία:Αθλητές στη Θερινή Πανεπιστημιάδα 2019
Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Κατηγορία:Καλαθοσφαιριστές αργεντίνικων συλλόγων
Κατηγορία:Καλαθοσφαιριστές Μανρέσα
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ελληνικών συλλόγων
Χιονοδρομία αντοχής στους Χειμερινούς Ολυμπιακούς Αγώνες 1924 – 18 χιλιόμετρα ανδρών

Τα **18 χιλιόμετρα ανδρών** ήταν το ένα από τα δύο αγωνίσματα χιονοδρομίας αντοχής στο πρόγραμμα των Χειμερινών Ολυμπιακών Αγώνων του 1924. Συνολικά 41 αθλητές από 12 χώρες έλαβαν μέρος στον αγώνα που διεξήχθη στις 2 Φεβρουαρίου στο Σαμονί της Γαλλίας.

Το χρυσό μετάλλιο κατέκτησε ο Νορβηγός Θόρλαϊφ Χάουγκ, το ασημένιο ο συμπατριώτης του, Γιοχάν Γκρατουμσμπρότεν, ενώ το χάλκινο ο Φινλάνδός Τάπανι Νίκου. Χαρακτηριστικό είναι ότι τις πρώτες έντεκα θέσεις της κατάταξης κατέλαβαν Σκανδιναβοί αθλητές. 

## Συμμετέχουσες χώρες
Στον ιστότοπό της, η Διεθνής Ολυμπιακή Επιτροπή ονομάζει 7 ακόμη αθλητές στο αγώνισμα, που όμως δεν ξεκίνησαν τον αγώνα και ως εκ τούτου δεν καταγράφονται στη λίστα των συμμετεχόντων. Οι 12 χώρες που έλαβαν μέρος είναι οι εξής (σε παρένθεση ο αριθμός των αθλητών):

## Σύνοψη αγωνίσματος
Τρεις ημέρες μετά τον εξαντλητικό αγώνα των 50 χιλιομέτρων, το αγώνισμα των 18 χιλιομέτρων πραγματοποιήθηκε κάτω από καλύτερες καιρικές συνθήκες και σε πιο επίπεδη πίστα, με μόλις 170 μέτρα υψομετρική διαφορά. Πριν από την έναρξη του αγώνα έγινε μια μεγάλη συζήτηση σχετικά με τους συμμετέχοντες, καθώς την ίδια ημέρα ήταν προγραμματισμένο να διεξαχθεί και το κομμάτι της χιονοδρομίας αντοχής στο βόρειο σύνθετο. Στο τέλος αποφασίστηκε ότι οι αθλητές είχαν το δικαίωμα να αγωνιστούν και στους δύο αγώνες αν το επιθυμούσαν. Έτσι, η Νορβηγία αποφάσισε να δηλώσει τους Θόρλαϊφ Χάουγκ και Γιοχάν Γκρατουμσμπρότεν και στα δύο αθλήματα, τους Γιον Μόρνταλεν και Έιναρ Λάντβικ μόνο στα 18 χιλιόμετρα και τους Θόραλφ Στρέμσταντ και Χάραλντ Έκερν μόνο στο βόρειο σύνθετο. 17 από τους 30 συμμετέχοντες στο βόρειο σύνθετο συμμετείχαν και στους δύο αγώνες εκείνης της ημέρας.

Ο αγώνας των 18 χιλιομέτρων ξεκίνησε στις 9:30 το πρωί, με τον Τσεχοσλοβάκο Άντον Γκόντσταϊν να αρχίζει πρώτος την προσπάθειά του. Ένα λεπτό αργότερα ξεκίνησε ο δεύτερος συμμετέχοντας, ο Αμερικανός Άντερς Χάουγκεν και ακολούθησαν όλοι οι υπόλοιποι με διαφορά 30 δευτερολέπτων ο ένας από τον άλλο. Τελευταίος εκκίνησε ο Αμερικανός Ράγκναρ Όμτβεντ στις 9:55:30 π.μ.. Ο πρώτος που τερμάτισε ήταν ο Φινλανδός Τάπανι Νίκου στις 10:51:56 π.μ., ο οποίος σημείωσε καλύτερο χρόνο από τους Λάντβικ και Περ Έρικ Χέντλουντ, μέχρι που ο Γκρατουμσμπρότεν βελτίωσε τον χρόνο του κατά 35 δευτερόλεπτα. Τέσσερα λεπτά αργότερα, ο Χάουγκ πέρασε τη γραμμή τερματισμού κατά 1 λεπτό και 20 δευτερόλεπτα ταχύτερα από τον Γκρατουμσμπρότεν και εξασφάλισε το δεύτερο χρυσό του μέσα σε τρεις ημέρες. Ακολούθησε ο Μόρνταλεν, ο οποίος κατέλαβε την τέταρτη θέση, με τους τέσσερις συνολικά Νορβηγούς να τερματίζουν στις πρώτες πέντε θέσεις της κατάταξης.

## Τελική κατάταξη
[thumb|230px|Ο [Γιοχάν Γκρατουμσμπρότεν]]
[thumb|230px|Ο [Περ Έρικ Χέντλουντ]]
[thumb|230px|Ο [Άντον Κόλιν]]
[thumb|230px|Ο [Αντρζέι Κρζεπτόφκι]]

## Παραπομπές


## Εξωτερικοί σύνδεσμοι
* 
* 

18 χιλιόμετρα ανδρών
Ντένις και Γκνάσερ

Το **Ντένις και Γκνάσερ** είναι παιδική σειρά Βρετανικής παραγωγής 2017. Το 1ο επεισόδιο προβλήθηκε στο Κανάλι CBBC στο Ηνωμένο Βασίλειο στις 6 Νοεμβρίου του 2017.

## Χαρακτήρες
* Ντένις - ένας 10χρονος φαρσέρ στον οποίο αρέσει να διασκεδάζει και να σπάει τους κανόνες. Η ικανότητα του αυτή για κόλπα και φάρσες συχνά τον μπλέκει σε μπελάδες. Οι άλλοι του' χουν βγάλει το προσωνύμιο **Ντένις ο τρομερός**.
* Γκνάσερ - Ο σκύλος του Ντένις. Ο Γκνάσερ είναι ένα αβυσσιανό κυνηγόσκυλο και τα δόντια του μπορούν να σπάσουν σχεδόν τα πάντα εκτός από τιτάνιο. Αν κάποιο απ' τα δόντια του αφαιρεθεί, θα μεγαλώσει σε μια μέρα.
* Πίτερ Σέπαρντ(Pieface) - Ένα μερικώς χαζό αγόρι το οποίο λατρεύει τις πίτες. Έχει μια πατάτα κατοικίδιων ζώων η οποία ονομάζεται Πολ.
* Τζεμίνα Τζόουνς(JJ) - Ένα κορίτσι το οποίο αγαπά τις αναζητήσεις. Είναι η καλύτερη φίλη του Ντένις.
* Ρούμπιντιο φον Χέλνττοπ(Ruby) - Είναι η κόρη του Καθηγητή φον Χέλνττοπ. Είναι πανέξυπνη και κάνει εφευρέσεις.
* Πολ - Η πατάτα κατοικίδιων ζώων του Pieface.
* Κυρία Κρίτσερ - Η ηλικιωμένη δασκάλα της τάξης του Ντένις η οποία έχει κακή όραση.
* Γουόλτερ Μπράουν - Είναι ο γιος του Δημάρχου του Μπιονατάουν. Ενώ αρχικά ήταν καλύτερος, στην πορεία έγινε πονηρός και φιλόδοξος. Προσπαθεί να καταστρέψει τα σχέδια του Ντένις και είναι ο κύριος ανταγωνιστής της σειράς.
* Μπέρτι Μπλένκινσοπ - Ο δειλός καλύτερος φίλος του Γουόλτερ.
* Γουίλμπουρ Μπράουν - Ο πατέρας του Γουόλτερ και Δήμαρχος του Μπιονατάουν.
* Μις Μίστρι - Νέα δασκάλα στο σχολείο της οδού Μπας η οποία διδάσκει στην τάξη 3C μαζί με την κυρία Κρίτσερ.

## Παραπομπές


Κατηγορία:Σειρές anime
Συνθήκη των Σεβρών

Η **Συνθήκη των Σεβρών** (10 Αυγούστου 1920) ήταν διεθνής (ευρωπαϊκή) συμφωνία, μία από μια σειρά αντίστοιχων συνθηκών μεταξύ των νικητριών δυνάμεων που επικράτησαν στον Πρώτο Παγκόσμιο Πόλεμο και της ηττημένης Οθωμανικής Αυτοκρατορίας. Η συνθήκη επέφερε τον διαμελισμό της Οθωμανικής Αυτοκρατορίας ως επιθυμητή λύση του λεγόμενου Ανατολικού Ζητήματος, όπως την σχεδίαζαν οι δυτικές δυνάμεις. Οι διαπραγματεύσεις που κατέληξαν στην υπογραφή της διεξήχθησαν στο μικρό Παρισινό προάστιο των Σεβρών, από όπου και έλκει την ονομασία της. 

Η Τουρκία, βάσει των όρων της συνθήκης αυτής, θα έχανε περίπου τα 2/3 της έκτασης των προηγούμενων εδαφών της, θα συρρικνούτο δηλαδή, από έκτασης 1.589.540 τετρ. χιλιομέτρων (1914) σε 453.000 τετρ. χιλ. και θα αποτελούνταν πλέον μόνο από την Κωνσταντινούπολη (και μέρος της ενδοχώρας της) και την Ανατολία, ενώ ο πληθυσμός της θα μειωνόταν στα 10.000.000 περίπου. Τη συνθήκη αποδέχτηκε η Κυβέρνηση της Κωνσταντινούπολης. Δεν τη δέχτηκαν όμως οι Τούρκοι εθνικιστές, που υπό την ηγεσία του Μουσταφά Κεμάλ Ατατούρκ αγωνίστηκαν και πέτυχαν τελικά την μη εφαρμογή της.

## Όροι της Συνθήκης των Σεβρών
Οι εδαφικές και λοιπές απώλειες της Τουρκίας, που προέβλεπε η συνθήκη των Σεβρών, ήσαν οι ακόλουθες:
* Τα Δαρδανέλλια και ο Βόσπορος θα εισέρχονταν σε καθεστώς διεθνούς ελέγχου–διοίκησης, εξασφαλίζοντας έτσι τον ελεύθερο διάπλου των Στενών (πλέον Διεθνές Κανάλι) για εμπορικά αλλά και πολεμικά πλοία, τόσο σε περίοδο ειρήνης, όσο και σε εποχή πολέμου.
* Οι πόλεις  Μέκκα, Μεδίνα και ολόκληρο το βιλαέτι της Χετζάζης θα μετατρέπονταν σε ανεξάρτητο βασίλειο, υπό Βρετανική επικυριαρχία. Το Ιράκ και η Παλαιστίνη θα τελούσαν, επίσης, υπό Βρετανική Εντολή, ενώ η Αραβία θα γινόταν Βρετανικό προτεκτοράτο, η δε Αίγυπτος και η Κύπρος θα επισημοποιούνταν ως Βρετανικές κτήσεις.
* Η Συρία, ο Λίβανος και η Κιλικία (βιλαέτια Αδάνων, Χαλεπίου και Σεβάστειας) θα τίθενταν υπό καθεστώς Γαλλικής Εντολής.
* Η Ιταλία αποκτούσε επίσημα τα Δωδεκάνησα, ενώ η Τουρκία όφειλε να αναγνωρίσει την Ιταλική κυριαρχία της Τριπολίτιδας. Έπρεπε, ακόμη, να αποδεχτεί οικονομικές παραχωρήσεις προς την Ιταλία στα εδάφη της Νότιας Μικράς Ασίας, αλλά και την προσωρινή κατάληψη αυτών των εδαφών, έως ότου οριστικοποιούνταν οι όροι της συνθήκης ειρήνης.
* Το Κουρδιστάν θα αποκτούσε αυτόνομη κρατική οντότητα, ενώ η (Τουρκική) επαρχία της Αρμενίας θα γινόταν ανεξάρτητο κράτος.
* Η Τουρκική Οικονομία θα έμπαινε κάτω από διεθνή έλεγχο, με τις Αγγλία, Γαλλία και Ιταλία να αναλαμβάνουν τόσο τη μείωση, όσο και τη διαχείριση του Οθωμανικού Χρέους (1881). Τα περιουσιακά στοιχεία της Γερμανίας και της Αυστροουγγαρίας στην Τουρκία, θα απαλλοτριώνονταν και θα μεταβιβάζονταν στο Ταμείο της Επιτροπής Πολεμικών Αποζημιώσεων. Γερμανικά κεφάλαια που είχαν επενδυθεί στην Τουρκία θα υπόκεινταν σε ρευστοποίηση.
* Η Τουρκία θα υποχρεωνόταν να διατηρεί μόνο έναν περιορισμένο στρατό (έως και 50.000 ανδρών), υπό καθεστώς διεθνούς επιτήρησης. Σε διεθνή έλεγχο θα περιέρχονταν και όλα τα λιμάνια, όπως και οι σιδηροδρομικές της γραμμές.

## Δείτε επίσης
* Συνθήκη των Σεβρών (Ελλάδα-Τουρκία)

## Παραπομπές


Σεβρων Συνθηκη
Σεβρων Συνθηκη
Ελεονόρε Μπάουρ

Η **Ελεονόρε Μπάουρ** (· Κίρχντορφ αμ Χάουνπολντ, κοντά στο Μπαντ Άιμπλινγκ, 7 Σεπτεμβρίου 1885 – Ομπερχάχινγκ, 18 Μαΐου 1981), το γένος Μάυρ (*Mayr*), γνωστή κυρίως ως **Αδελφή Πία** (*Schwester Pia*), ήταν Γερμανίδα φανατική ναζίστρια, από τα παλιότερα μέλη του Εθνικοσοσιαλιστικού κόμματος και προσωπική φίλη του Αδόλφου Χίτλερ. Υπήρξε η μόνη γυναίκα που είναι γνωστή η συμμετοχή της στο λεγόμενο Πραξικόπημα της μπιραρίας. Η Μπάουρ υπηρέτησε στο Στρατόπεδο συγκέντρωσης του Νταχάου ως SS-Oberführerin, δηλ. έχοντας το ίδιο αξίωμα με έναν SS-Oberführer (βαθμός Ες Ες, μεταξύ συνταγματάρχη και ταξίαρχου). Ένα συνεργείο κρατουμένων του Νταχάου είχε, μάλιστα, χρησιμοποιηθεί για ένα διάστημα για καταναγκαστική εργασία και στην κατοικία της στο Νταϊζενχόφεν, κοντά στο  Ομπερχάχινγκ της Βαυαρίας.

## Παραπομπές


Κατηγορία:Μέλη του Ναζιστικού Κόμματος
Α.Μ.Ο. Εθνικός Πυλαίας

Ο **Αθλητικός Μορφωτικός Όμιλος Πυλαίας «ο Εθνικός»** είναι αθλητικός σύλλογος από τη Θεσσαλονίκη με έδρα την Πυλαία και ιδρύθηκε επίσημα το 1950.

Δραστηριοποιείται στο άθλημα του ποδοσφαίρου και διατηρεί τμήμα ποδοσφαίρου, ενώ στο παρελθόν δραστηριοποιούταν και στο άθλημα της πετοσφαίρισης, διατηρώντας αντίστοιχο τμήμα.

## Ιστορικό
Ο Εθνικός Πυλαίας ξεκίνησε την επίσημη αγωνιστική του δράση στα πρωταθλήματα της Ε.Π.Σ. Μακεδονίας το 1952. Τη σεζόν 1958-59 κατέκτησε το πρωτάθλημα της Γ' κατηγορίας και τη σεζόν 1960-61, σαν δευτεραθλητής Β' κατηγορίας, κέρδισε την άνοδο στην υψηλότερη κατηγορία της Ε.Π.Σ. Μακεδονίας για πρώτη φορά.

Στην υψηλότερη τη τάξει κατηγορία της Ε.Π.Σ. Μακεδονίας αγωνίστηκε αρχικά από τη σεζόν 1961-62 έως τη σεζόν 1970-71. Επανήλθε από τη σεζόν 1977-78 και αγωνίστηκε συνεχώς έως και τη σεζόν 2004-05 που υποβιβάστηκε, με εξαίρεση τις σεζόν 1993-94 και 1995-96 που αγωνίστηκε στην Δ' Εθνική κατηγορία. Στην ανώτερη κατηγορία της Ε.Π.Σ. Μακεδονίας επανήλθε τη σεζόν 2009-10 και παρέμεινε έως και τη σεζόν 2013-14.

Υψηλότερη διάκριση του Εθνικού Πυλαίας σε Πανελλήνιο επίπεδο αποτελεί η πρόκρισή του στα Προημιτελικά του Κυπέλλου Ελλάδας τη σεζόν 1965-66, έχοντας προηγουμένως αποκλείσει τον Φίλιππο Θεσσαλονίκης (7-1), ομάδα Β' κατηγορίας ΕΠΣΜ και ακολούθως 4 φορές στη διαδικασία του στρίψιμου του νομίσματος μετά από ισοπαλίες και παρατάσεις τον Μέγα Αλέξανδρο (1-1), ομάδα της τότε νεοσύστατης Γ' Εθνικής, τον Ηρακλή στο Καυτανζόγλειο (2-2) και τον ΠΑΟΚ στην Τούμπα (0-0), ομάδες Α' Εθνικής καθώς επίσης και την Παναχαϊκή, ομάδα Β' Εθνικής, στο Χαριλάου (0-0).

Στις 2 παρουσίες του στο πρωτάθλημα της Δ' Εθνικής τις χρονιές 1993-94 και 1995-96, κατέλαβε τη 13η και την 11η θέση αντίστοιχα, γνωρίζοντας αμφότερα τον υποβιβασμό. Σε τοπικό επίπεδο ο Εθνικός Πυλαίας έχει κατακτήσει 2 πρωταθλήματα Α' ΕΠΣΜ (1992-93, 1994-95), 1 πρωτάθλημα Β' ΕΠΣΜ (1976-77) και 1 πρωτάθλημα Γ' ΕΠΣΜ (1958-59). Επίσης έχει κατακτήσει 1 Κύπελλο ΕΠΣΜ, τη σεζόν 1976-77 επικρατώντας του Ελευθεριακού στον τελικό.

Από τις τάξεις του Εθνικού Πυλαίας αναδείχθηκαν μεταξύ άλλων οι διεθνείς ποδοσφαιριστές Χρήστος Καμπουρλάζος ΑΡΗ ΘΕΣΣΑΛΟΝΙΚΗΣ   Φάνης Κατεργιαννάκης ΑΡΗ ΘΕΣΣΑΛΟΝΙΚΗΣ  Γιώργος Ανατολάκης ΗΡΑΚΛΗ ΟΛΥΜΠΙΑΚΟΥ . Δημητρης Αδάμου ΗΡΑΚΛΗ 

## Παραπομπές


Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1950
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1950
Κατηγορία:Ελληνικοί σύλλογοι πετοσφαίρισης
Φουχέις

Η **Φουχέις** () είναι πόλη στο κεντρικό ιορδανικό κυβερνείο της Μπάλκα, μόλις 20 χιλιόμετρα βορειοδυτικά του Αμμάν. Η πόλη έχει 20.427 κατοίκους εκ των οποίων πάνω από το 95% είναι χριστιανοί. Βρίσκεται στο Ουάντι Σουέιμπ (Κοιλάδα του Ιοθόρ) μεταξύ του Σαλτ και του Αμμάν, περίπου 850 μέτρα πάνω από την επιφάνεια της θάλασσας.

Ο πληθυσμός της Φουχέις εκτιμήθηκε ότι ήταν 20.427 το 2018, με αναλογία ανδρών προς γυναίκες 52:48.

Οι πολίτες της Ιορδανίας αποτελούν το 87% του πληθυσμού.  Σύμφωνα με την εθνική απογραφή το 2015, ο πληθυσμός ήταν 18.916.  Η απογραφή εκείνου του έτους δείχνει ότι υπήρχαν 4.658 νοικοκυριά στην πόλη με μέσο όρο 4,06 άτομα ανά νοικοκυριό, χαμηλότερα από τον εθνικό μέσο όρο των 4,82 ατόμων ανά νοικοκυριό. Ο πληθυσμός της Φουχέις αυξάνεται στους περίπου 20.000 το καλοκαίρι, καθώς πολλοί κάτοικοι της πόλης που έχουν μεταναστεύσει στις Ηνωμένες Πολιτείες και την Ευρώπη επιστρέφουν για τις καλοκαιρινές τους διακοπές. Το υψόμετρο της πόλης την καθιστά αρκετά δροσερή για να περάσουν οι πολίτες το καλοκαίρι με άνεση.

Η Φουχέις είναι επίσης διάσημη για τις παραδοσιακές της συνήθειες στο τραγούδι και το χορό (ντάμπκε) και την εξάρτηση από τις φάρμες της.

## Ιστορία
Το 1838 η Φουχέις σημειώθηκε πως βρισκόταν ανατολικά του Αλ-Σαλτ.

Η απογραφή της Ιορδανίας του 1961 βρήκε 2.946 κατοίκους στη Φουχέις, από τους οποίους οι 2.391 ήταν Χριστιανοί.

## Παραπομπές


Κατηγορία:Πόλεις της Ιορδανίας
Η πατρίδα των γενναίων

**Η πατρίδα των γενναίων** (*[[Πάστο]]*: دا د باتورانو کور, ''προφέρεται'': Dā də bātorāno kor), είναι ο de-facto εθνικός ύμνος του Αφγανιστάν. Οι στίχοι είναι στην γλώσσα Πάστο και πρόκειται για παραδοσιακό τραγούδι του Ισλάμ (νάσιντ), χωρίς μουσική ενορχήστρωση (*α καπέλα*) καθώς οι Ταλιμπάν που πλέον ελέγχουν την χώρα, θεωρούν ότι τα μουσικά όργανα είναι παράνομα και απαγορεύονται από τον Ισλαμικό τους νόμο.

Το Ισλαμικό Εμιράτο του Αφγανιστάν, έχει επίσημα έγγραφα στα οποία φαίνεται η σημαία και το έμβλημα του κράτους, ωστόσο στην πραγματικότητα δεν διευκρινίζεται το αν υπάρχει επίσημος εθνικός ύμνος. Το συγκεκριμένο *νασίντ*, χρησιμοποιέιται κατά το καθημερινό ξεκίνημα των μεταδόσεων της "*[[Φωνής της Σαρία (Αφγανικός ραδιοφωνικός σταθμός)|Φωνής της Σαρία]]*"  (ο επίσημος ραδιοφωνικός σταθμός των Ταλιμπάν) από το 1990 και χρησιμοποιείται πλέον και σε βίντεο που εκδίδει η Επιτροπή Πολιτισμού των Ταλιμπάν. Επίσης χρησιμοποιούνταν και κατά την έπαρση σημαίας των Ταλιμπάν, σε διάφορες διοργανώσεις. Εξαιτίας αυτών, θεωρείται ο de-facto ύμνος του Αφγανιστάν και των Ταλιμπάν.

Συνήθως, ο ερμηνευτής του ύμνου είναι ο Μουλάς Φακίντ Μοχάμεντ Νταρβές, ένας διάσημος Αφγανός ερμηνευτής *νασίντ*.

## Στίχοι

## Παραπομπές

Κατηγορία:Εθνικοί ύμνοι
Μισέλ Πρεντόμ

Ο **Μισέλ Πρεντόμ** (πλήρες ονοματεπώνυμο: *Michel Georges Jean Ghislain Preud'homme*, γεννήθηκε 24 Ιανουαρίου 1959), είναι Βέλγος πρώην διεθνής ποδοσφαιριστής που αγωνίζονταν ως τερματοφύλακας και πλέον προπονητής ποδοσφαίρου. Κατά τη διάρκεια της αγωνιστικής του καριέρας λογίζονταν ως ένας από τους κορυφαίους τερματοφύλακες του κόσμου , βραβευμένος με το έπαθλο Λεβ Γιασίν σαν κορυφαίος του Παγκοσμίου Κυπέλλου του 1994. Είναι αντιπρόεδρος και διευθυντής αθλητικών τμημάτων της Σταντάρ Λιέγης.

Σε επίπεδο συλλόγων, ο Πρεντόμ αποτέλεσε στέλεχος των Σταντάρ (240 αγώνες), Μέχελεν (263) και Μπενφίκα (147). Με την δεύτερη κατέκτησε το Κύπελλο Βελγίου (1987), το Κύπελλο Κυπελλούχων Ευρώπης και το Διηπειρωτικό Κύπελλο του 1988 και το Βελγικό Πρωτάθλημα του 1989. Επίσης κέρδισε ένα Κύπελλο Πορτογαλίας (1996). Αποσύρθηκε από την ενεργό δράση στην ηλικία των 40 ετών, το 1999. Με την Εθνική Ομάδα των ανδρών του Βελγίου έπαιξε σε 58 επίσημες αναμετρήσεις, από το 1979 έως το 1995. Πήρε μέρος και στο Παγκόσμιο Κύπελλο του 1990.

## Τίτλοι
**Σταντάρ Λιέγης**
* Πρωτάθλημα Βελγίου (2) : 1981–82 , 1982–83 
* Κύπελλο Βελγίου : 1980–81
* Βελγικό Σούπερ Καπ (2) : 1981, 1983
* Κύπελλο Κυπελλούχων Ευρώπης : 1981–82
* Νικητές ομίλου Κύπελλο Ιντερτότο (3) : 1980, 1982,  1984
**ΚΦ Μέχελεν** 
* Πρωτάθλημα Βελγίου : 1988–89 
* Κύπελλο Βελγίου : 1986–87
* Κύπελλο Κυπελλούχων Ευρώπης : 1987–88
* Ευρωπαϊκό Σούπερ Καπ : 1988
**Μπενφίκα**
* Κύπελλο Πορτογαλίας : 1995–96 
**Βέλγιο**
* Βελγικό Βραβείο Αθλητικής Αξίας : 1980

## Ατομικές διακρίσεις
* Βελγικό Χρυσό Παπούτσι (2) : 1987, 1989 
* Βέλγος τερματοφύλακας της χρονιάς (4) : 1988, 1989, 1990, 1991 
* Βελγικό Βραβείο Αθλητικής Αξίας : 1989 
* Βελγικό Χρυσό Παπούτσι του 20ού Αιώνα (1995): 5η θέση 
* The Best Golden Shoe Team (2011) 
* Υποψηφιότητες για την Χρυσή Μπάλα (3) : 1988 ,  1989 , 1994
* FIFA World Cup Yashin Award : 1994 
* Καλύτερη ομάδα του Παγκοσμίου Κυπέλλου FIFA : 1994
* Καλύτερος Ευρωπαίος Τερματοφύλακας της Χρονιάς : 1994 
* IFFHS Καλύτερος  Τερματοφύλακας της χρονιάς στον κόσμο : 1994
* IFFHS : Ευρωπαίος τερματοφύλακας του 20ού αιώνα (2000): 19ος

## Παραπομπές


Κατηγορία:Βέλγοι ποδοσφαιριστές
Κατηγορία:Βέλγοι προπονητές ποδοσφαίρου
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές ΚΦ Μέχελεν 
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Τερματοφύλακες ποδοσφαιριστές
Αλ Χουσούν

Το **Αλ Χουσούν** () είναι πόλη στη βόρεια Ιορδανία, η οποία βρίσκεται 65 χιλιόμετρα βόρεια του Αμμάν και περίπου 7 χιλιόμετρα νότια του Ιρμπίντ. Έχει πληθυσμό 35.085 κατοίκους. Η περιοχή έχει εύφορο έδαφος το οποίο μαζί με το ήπιο κλίμα επιτρέπει την καλλιέργεια υψηλής ποιότητας καλλιεργειών.  Το Αλ Χουσούν ήταν γνωστό για το κρασί του· τώρα τα κύρια προϊόντα του είναι το σιτάρι και το ελαιόλαδο. Το Αλ Χουσούν είναι το διοικητικό κέντρο του διαμερίσματος Μπάνι Ομπάιντ.

## Ιστορία

Το Αλ Χουσούν είναι ένα από τα πιθανά σημεία του Δίου, μιας πόλης που χρονολογείται από όταν οι Ρωμαίοι κατέλαβαν τη βόρεια Ιορδανία και την περιοχή. Οι πόλεις της Δεκαπόλεως (μια ελληνορωμαϊκή ομοσπονδία ή λεγεώνα δέκα πόλεων, που δημιουργήθηκε υπό τον Πομπήιο περίπου 64-63 π.Χ.). Σύμφωνα με τον Πλίνιο τον Πρεσβύτερο, (23-79 μ.Χ.) οι πόλεις περιελάμβαναν: τη Σκυθόπολη, τον Ίππο, τα Γάδαρα, την Πέλλα, τη Φιλαδέλφεια (σημερινό Αμμάν), τη Γέρασα, το Δίον, την Κάναθα, τη Δαμασκό και τη Ραφάνα.

Το Αλ Χουσούν έχει μία από τις παλαιότερες Ορθόδοξες εκκλησίες στην Ιορδανία. Αρχικά είχε χτιστεί τον δεύτερο αιώνα μ.Χ., αλλά καταστράφηκε το 1680 από τον Οθωμανικό στρατό. Μια εκκλησία ανοικοδομήθηκε αργότερα το 1886 από τους ντόπιους Χριστιανούς. Παραδοσιακά, το Αλ Χουσούν είναι το σπίτι μιας σχετικά μεγάλης χριστιανικής κοινότητας, συμπεριλαμβανομένων των Μελχιτών. Το Αλ Χουσούν, μαζί με τη Φουχέις, εξακολουθεί να περιλαμβάνει υψηλό ποσοστό χριστιανών.

Το 1596 εμφανίστηκε στα οθωμανικά φορολογικά μητρώα με την ονομασία αλ-Χουσούν, ευρισκόμενο στο ναχιγέ (υποδιαμέρισμα) του Μπάνι Ατίγια, μέρος του Σαντζακίου της Αυρανίτιδος. Είχε 24 νοικοκυριά και 15 εργένηδες· όλοι μουσουλμάνοι. Οι χωρικοί πλήρωναν σταθερό φορολογικό συντελεστή 25% στα αγροτικά προϊόντα· συμπεριλαμβανομένου του σιταριού, του κριθαριού, των θερινών καλλιεργειών/οπωροφόρων δέντρων, των αιγών και των κυψελών των μελισσών· εκτός από τα περιστασιακά έσοδα. Ο συνολικός φόρος ήταν 17.153 ακτσές. Το 1/4 των εσόδων πήγαινε σε βακούφι.

Το 1806, ένας διάσημος Γερμανός περιηγητής ονόματι Ζέετσεν έφτασε στο Χουσούν και έγινε φιλοξενούμενος του Αλ Σεΐχ Αμπνταλλά Γάνμα.  Ο ίδιος αφηγείται στο βιβλίο του, που περιγράφει τα ταξίδια του στα ανατολικά, ότι όταν έφτασε στο λιμάνι Αλ Χουσούν και ρώτησε για τον σεΐχη της πόλης, οδηγήθηκε στην κατοικία του Αμπνταλλά, όπου έμεινε μαζί του για δύο εβδομάδες.

Το 1812, ο Ελβετός τουρίστας και ανακαλυφτής της Πέτρας, Γιόχαν Λούντβιχ Μπούρκχαρντ, έφτασε στο Χουσούν. Έγινε επίσης καλεσμένος του Σεΐχη Αμπντάλα Γάνμα για δέκα ημέρες. Και οι δύο πρώτοι ταξιδιώτες έγραψαν για τη διαμονή τους στο Χουσν και για τον οικοδεσπότη τους· η περιγραφή είναι γεμάτη φιλοφρονήσεις, εκτίμηση και σεβασμό.

Το 1838 οι κάτοικοι του Αλ Χουσούν ήταν κυρίως σουνίτες μουσουλμάνοι και Έλληνες χριστιανοί.

Το 1961 ο πληθυσμός του Χουσούν ήταν 3.728 κάτοικοι, από τους οποίους οι 2.030 ήταν Χριστιανοί.

## Παραπομπές


Κατηγορία:Πόλεις της Ιορδανίας
Σαλομόν ντε Μπρος

Ο **Σαλομόν ντε Μπρος** (γαλλικά: *Salomon de Brosse*, 1571-9 Δεκεμβρίου 1626) ήταν σημαντικός Γάλλος αρχιτέκτονας των αρχών του 17ου αιώνα, γνωστός για την ανέγερση του παλατιού του Λουξεμβούργου.

## Βιογραφικά στοιχεία
Ο Σαλομόν ντε Μπρος γεννήθηκε το 1571 στο Βερνέιγ-αν-Αλάτ, στον σημερινό νομό Ουάζ, σε εξέχουσα οικογένεια Ουγενότων. Ήταν εγγονός, μέσω της μητέρας του, του σχεδιαστή και αρχιτέκτονα Ζακ Α΄ Αντρουέ ντυ Σερσώ και γιος του αρχιτέκτονα Ζαν ντε Μπρος. Πιθανώς ξεκίνησε την εκπαίδευσή του μέσα στον ευνοϊκό και επιφανή οικογενειακό του κύκλο. Καθώς ήταν Ουγενότος, μπόρεσε να πάει στην πρωτεύουσα μετά τη δημοσίευση του Εδίκτου της Νάντης από τον Ερρίκο Δ΄ το 1598, οπότε εγκαταστάθηκε στο Παρίσι και προήχθη σε αρχιτέκτονα της βασιλικής αυλής το 1608.
[αριστερά|μικρογραφία|250x250εσ|Το [παλάτι του Λουξεμβούργου]]
Ο Ντε Μπρος επηρέασε πολύ τη σοβαρή και κλασικοποιημένη κατεύθυνση που ακολούθησε η γαλλική μπαρόκ αρχιτεκτονική, ειδικά στον σχεδιασμό της πιο εξέχουσας κατασκευής του, του παλατιού του Λουξεμβούργου, Παρίσι (1615-1624), για τη Μαρία των Μεδίκων, της οποίας την προστασία έχαιρε ο θείος του Ζακ B΄ Αντρουέ ντυ Σερσώ και ο ίδιος. Το νέο παλάτι είχε σαν πρότυπο το παλάτσο Πίττι στη γενέτειρα της βασίλισσας τη Φλωρεντία, όπου είχε περάσει τη νεότητά της. Ο Ντε Μπρος κατασκεύασε το κτήριο εξ ολοκλήρου από πέτρα, αποφεύγοντας τον συνδυασμό τούβλου και πέτρας που ήταν διαδεδομένος εκείνη την εποχή. Άρδευσε τους κήπους κατασκευάζοντας το υδραγωγείο του Αρκέιγ.  Αν και αναγκάστηκε να εγκαταλείψει τη θέση του στις 24 Μαρτίου 1624, η κατασκευή του Λουξεμβούργου προχώρησε σύμφωνα με τα σχέδιά του. Οι επεκτάσεις που έγιναν τον 19ο αιώνα δεν έχουν αποκρύψει τα εξωτερικά του στοιχεία.

Το στυλ του βρίσκεται στο σταυροδρόμι μεταξύ της Αναγέννησης και του 17ου αιώνα και παρατηρείται ότι μπορούσε να χρησιμοποιήσει τόσο την μανιεριστική τεχνοτροπία (κάστρο του Κουλομιέ) όσο και την κλασική και πιο σοβαρή, όπως στο παλάτι του Λουξεμβούργου.

Ανάμεσα στους μαθητές του, στους οποίους άσκησε μεγάλη επιρροή, ήταν και ο Φρανσουά Μανσάρ.

Πέθανε στο Παρίσι στις 9 Δεκεμβρίου 1626 σε ηλικία 55 ετών, ενταφιάστηκε στο νεκροταφείο του Σαιν-Ζερμαίν.

## Έργα
[μικρογραφία|250x250εσ|Το Παρλαμέντο της Βρετάνης στη [Ρεν (1618)]]
Ανάμεσα στα κτήρια που σχεδίασε περιλαμβάνονται:

* το κάστρο του Μονσώ-αν-Μπρι (πιθανή συμμετοχή του Σαλομόν ντε Μπρος στον εξωραϊσμό του κάστρου μετά την κατασκευή)
* το κάστρο του Κουλομιέ (1612–15), για την Catherine Gonzaga, duchesse de Longueville.
* η πρόσοψη της εκκλησίας του Σαν-Ζερβαί στο Παρίσι (1615-1621)
* το παλάτι του Λουξεμβούργου, Παρίσι (1615-1624)
* το Παρλαμέντο της Βρετάνης στη Ρεν (1618) (τώρα Δικαστικό μέγαρο)
* το υδραγωγείο του Αρκέιγ (1624)
* το κάστρο του Μπλερανκούρ (περίπου 1619)

## Παραπομπές


## Εξωτερικοί σύνδεσμοι
* 

Κατηγορία:Αρχιτέκτονες της Αναγέννησης
Κατηγορία:Γάλλοι αρχιτέκτονες
Νορβηγικές βουλευτικές εκλογές 2021

Στις 13 Σεπτεμβρίου 2021 διεξήχθησαν **βουλευτικές εκλογές στη [[Νορβηγία]]**, για τα 169 μέλη του Νορβηγικού Κοινοβουλίου.

Μετά τις εκλογές το Εργατικό Κόμμα και το Κόμμα Κέντρου σχημάτισαν κυβέρνηση συνεργασίας. Στις 14 Οκτωβρίου 2021 ο Γιούνας Γκαρ Στόρε, ο αρχηγός του Εργατικού Κόμματος, ανέλαβε καθήκοντα ως Πρωθυπουργός.

## Εκλογικό σύστημα
Το πολίτευμα της Νορβηγίας είναι συνταγματική μοναρχία. Τα 169 μέλη του Νορβηγικού Κοινοβουλίου εκλέγονται για τετραετή θητεία, ως εξής: 

* τα 150 μέλη εκλέγονται με αναλογική εκπροσώπηση από 19 πολυεδρικές εκλογικές περιφέρειες. Το εκλογικό όριο για να μπει ένα κόμμα στο κοινοβούλιο είναι 4% των ψήφων. 
* οι 19 έδρες, μία ανά εκλογική περιφέρεια, προορίζονται για τα κόμματα που αδικήθηκαν περισσότερο από την αναλογική εκπροσώπηση, δηλαδή παρόλο που συγκέντρωσαν ψήφους δεν πήραν έδρα. 

Δικαίωμα ψήφου έχουν όλοι οι πολίτες της Νορβηγίας, ηλικίας άνω των 18 ετών. Για να ψηφίσουν πρέπει να εγγραφούν στον επίσημο κατάλογο ψηφοφόρων.

## Αποτελέσματα

## Χάρτες των εκλογών

Αρχείο:Νορβηγικές εκλογές 2021 (προσέλευση).png|Η προσέλευση εκλογέων ανά δήμο και περιφέρεια.


## Παραπομπές


Κατηγορία:Νορβηγικές εκλογές
Κατηγορία:Εκλογές του 2021
Μικόουαϊ Σενπ Σαζίνσκι

δεξιά|μικρογραφία|283x283εσ| Εξώφυλλο του ''Rytmy abo wiersze polskie'' (Ρυθμοί) από το 1601.
Ο **Μικόουαϊ Σενπ Σαζίνσκι** (πολωνικά: *Mikołaj Sęp Szarzyński*) (περ. 1550 - περ. 1581) ήταν επιδραστικός Πολωνός ποιητής της ύστερης Αναγέννησης, ο οποίος έγραψε τόσο στα πολωνικά όσο και στα λατινικά. Ήταν πρωτοπόρος του μπαρόκ και ο μεγαλύτερος εκπρόσωπος του μεταφυσικού κινήματος της εποχής στην Πολωνία. Τα ποιήματα έρωτα του συχνά ταξινομούνται ως μανιεριστικά. Ο Γιαν Μπουόνσκι έχει αποκαλέσει τον Σαζίνσκι «μυστικιστή ποιητή γεμάτο αφαίρεση» και ο Βίκτορ Βάιντραουπ τον έχει αποκαλέσει «τον πιο εξαιρετικό ποιητή της εποχής του Γιαν Κοχανόφσκι». Η θέση του ποιητή στην ιστορία της πολωνικής λογοτεχνίας είναι αμφιλεγόμενη.

## Ζωή
Λίγα είναι γνωστά για την προσωπική ζωή του Σαζίνσκι. Γεννήθηκε στη Ζίμνα Βόντα κοντά στο Λβουφ και ήταν ο μεγαλύτερος από τους τρεις γιους Σπούδασε στα πανεπιστήμια της Βιτεμβέργης και της Λειψίας. Η παραμονή του στη Γερμανία τον έφερε κοντά στον Προτεσταντισμό, αλλά αργότερα έγινε ένθερμος Καθολικός και η θρησκευτική του αφοσίωση αντικατοπτρίζεται στα ποιήματά του. Πιθανότατα πέθανε στη Βολίτσα το 1581 σε ηλικία 31 ετών. Συγκέντρωσε όλα τα γραπτά του σε χειρόγραφα. Μετά το θάνατό του, η ποίηση του Σαζίνσκι συλλέχθηκε από τον αδελφό του, Γιάκουμπ και δημοσιεύτηκε με τον τίτλο *Rytmy abo wiersze polskie* (*Ρυθμοί ή πολωνικά ποιήματα*) το 1601.

## Έργα
Το έργο του Σαζίνσκι ονομάζεται συχνά «ηλιοβασίλεμα της Πολωνικής Αναγέννησης». Τα ποιήματά του εισήγαγαν το μπαρόκ στην πολωνική λογοτεχνία. Τα πιο σημαντικά ποιήματα του Σαζίνσκι είναι πιθανώς τα σονέτα του. Είναι γραμμένα σύμφωνα με το γαλλικό μοντέλο του ύφους. Το πιο σημαντικό είναι ίσως το σονέτο *O wojnie, którą walczymy z szatanem, światem i ciałem*. Ο Σαζίνσκι έκανε επίσης παραφράσεις και για κάποιους ψαλμούς.

## Παραπομπές


## Εξωτερικοί σύνδεσμοι
* ''Rytmy abo wiersze polskie'' (πολωνικά)
* Συλλεγμένα έργα (πολωνικά)
* Όλα τα ποιήματα του Σαζίνσκι σε αγγλικές μεταφράσεις

Κατηγορία:Πολωνοί ποιητές
Κατηγορία:Πολωνοί συγγραφείς
Γενικό Κυβερνείο της Βαρσοβίας

Το **Γενικό Κυβερνείο της Βαρσοβίας** (γερμανικά: *Generalgouvernement Warschau*) ήταν διοικητική αστική περιφέρεια που δημιουργήθηκε από τη Γερμανική Αυτοκρατορία στον Α΄ Παγκόσμιο Πόλεμο. Περιλάμβανε το βορειοδυτικό μισό της πρώην υπό ρωσικής κυριαρχίας Πολωνίας του Συνεδρίου.

Παρόλο που το έδαφος αρχικά αποτελούσε τμήμα της στρατιωτικής διοίκησης *[[Ober Ost]]* υπό την εξουσία του Στρατηγού Έριχ Λούντεντορφ, μετά τις στρατιωτικές προόδους των Κεντρικών Δυνάμεων στην φθινοπωρινή επίθεση του 1915 το έδαφος περιήλθε σε ξεχωριστή διοίκηση τον Οκτώβριο. Συνέχισε να υπάρχει ακόμη και μετά τη μετέπειτα δημιουργία ενός μικρού Βασιλείου της Πολωνίας, ένα κράτος-μαριονέτα των Κεντρικών Δυνάμεων. Ο γενικός κυβερνήτης της, Χανς Χάρτβιχ φον Μπέζελερ, κατείχε το αξίωμά καθ΄ όλη τη διάρκεια της ύπαρξης της περιφέρειας. Η έδρα του Γενικού Κυβερνείου λειτουργούσε στο Βασιλικό Κάστρο της Βαρσοβίας, ενώ η έδρα του γενικού κυβερνήτη ήταν στο Παλάτι Μπελβέντερ στη Βαρσοβία.

Στα νότια του Γενικού Κυβερνείου βρισκόταν μια αντίστοιχη περιφέρεια υπό τον αυστροουγγρικό έλεγχο, το Στρατιωτικό Κυβερνείο του Λούμπλιν.

Στις 18 Οκτωβρίου 1916 εισήχθη κοινή διοίκηση για τις δύο περιφέρειες της πρώην Πολωνίας του Συνεδρίου, με έναν Γερμανό δημόσιο υπάλληλο, τον Βόλφγκανγκ φον Κρις, που διορίστηκε ως ο πρώτος αρχηγός της προτεινόμενης διοίκησης. Στις 9 Δεκεμβρίου, ο Κρις ίδρυσε μια πολωνική κεντρική τράπεζα, η οποία εξέδωσε ένα νέο νόμισμα, το πολωνικό μάρκο (*Marka polska*).

Κατά τη διάρκεια της κατοχής, οι γερμανικές αρχές στρατολόγησαν τους Πολωνούς σε καταναγκαστική εργασία για να αντικαταστήσουν τους Γερμανούς εργάτες που είχαν στρατευτεί.

## Γενικοί Κυβερνήτες

Αρχηγοί της Κοινής Διοίκησης:

* Βόλφγκανγκ φον Κρις (18 Οκτωβρίου 1915 - 26 Νοεμβρίου 1917)
* Ότο φον Στάινμαϊστερ (26 Νοεμβρίου 1917 - 6 Οκτωβρίου 1918)

[δεξιά|μικρογραφία| 10 [Πολωνικό μάρκο|πολωνικά μάρκα, 1917]]

## Δείτε επίσης

* *[[Ober Ost]]*
* Βασίλειο της Πολωνίας (1917-1918)
* Ανατολικό Μέτωπο (Α΄ Παγκόσμιος Πόλεμος)
* Γενικό Κυβερνείο του Βελγίου

## Πηγές
* ''Pro memoria.'' ''Prusak w Polsce'' του Γιούζεφ Ραπάτσκι.

## Παραπομπές


Κατηγορία:Ιστορία της Πολωνίας κατά τη διάρκεια του Α΄ Παγκοσμίου Πολέμου
Κατηγορία:Ιστορία της Γερμανικής Αυτοκρατορίας κατά την διάρκεια του Α΄ Παγκοσμίου Πολέμου
Κατηγορία:Πολιτική του Α΄ Παγκοσμίου Πολέμου
Κατηγορία:Στρατιωτικές κατοχές στην Πολωνία
Κατηγορία:Πρώην κράτη της Ευρώπης
Τζενίν

Η **Τζενίν** ( **, ) είναι παλαιστινιακή πόλη στη βόρεια Δυτική Όχθη. Λειτουργεί ως το διοικητικό κέντρο του Κυβερνείου Τζενίν και αποτελεί σημαντικό κέντρο για τις γύρω κωμοπόλεις. Το 2007 η πόλη είχε πληθυσμό περίπου 40.000 κατοίκους, ενώ ο προσφυγικός καταυλισμός Τζενίν είχε 10.000 άτομα. Η Τζενίν τελεί υπό τη διοίκηση της Παλαιστινιακής Αρχής.

## Ετυμολογία
Η Τζενίν ήταν γνωστή στην αρχαιότητα ως το χωριό «Έιν-Τζενίν» ή «Τελ Τζενίν». Το Τελ Τζενίν, βρίσκεται στο κέντρο της σημερινής επιχειρηματικής περιοχής της Τζενίν.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Παλαιστίνης
Τζαμάλ Μουσιάλα

Ο **Τζαμάλ Μουσιάλα** (*Jamal Musiala*, 26 Φεβρουαρίου 2003) είναι Γερμανός ποδοσφαιριστής που αγωνίζεται ως μεσοεπιθετικός για τη Μπάγερν Μονάχου και την Εθνική Γερμανίας.

## Σταδιοδρομία σε συλλόγους
Ο Μουσιάλα γεννήθηκε στη Γερμανία, από Νιγηριανό-Βρετανό πατέρα και Γερμανίδα μητέρα και μεγάλωσε κυρίως στην Αγγλία. Από το 2011 μέχρι το 2019 ανήκε στις ακαδημίες της Τσέλσι. Το 2019 μετακινήθηκε στη Μπάγερν Μονάχου, με την οποία πραγματοποίησε το επαγγελματικό ντεμπούτο τον Ιούνιο του 2020. Σκόραρε στις 18 Σεπτεμβρίου 2020 και έγινε έτσι ο νεαρότερος σκόρερ στην ιστορία της Μπάγερν Μονάχου, σε ηλικία 17 ετών και 205 ημερών. Τον Μάρτιο του 2021 υπέγραψε επαγγελματικό συμβόλαιο πενταετούς διάρκειας.

## Εθνική ομάδα
Ο Μουσιάλα εκπροσώπησε σε νεανικά επίπεδα τόσο τη Γερμανία όσο και την Αγγλία, και τελικά επέλεξε να αγωνιστεί με την Εθνική Γερμανίας ανδρών τον Φεβρουάριο του 2021. Ήταν μέλος της αποστολής της Γερμανίας στο Ευρωπαϊκό Πρωτάθλημα του 2020, όπου έγινε ο νεαρότερος παίκτης που αγωνίστηκε με την Εθνική Γερμανίας σε τελική φάση μεγάλης διοργάνωσης.

## Διακρίσεις
**Μπάγερν Μονάχου Β**
* 3. Λίγκα: 2019–20

**Μπάγερν Μονάχου**
* Μπούντεσλιγκα: 2019–20, 2020–21, 2021–22, 2022–23, 2024–25
* Σούπερ Καπ Γερμανίας: 2020, 2021, 2022
* ΟΥΕΦΑ Τσάμπιονς Λιγκ: 2019–20
* ΟΥΕΦΑ Σούπερ Καπ: 2020
* Παγκόσμιο Κύπελλο Συλλόγων: 2020

## Παραπομπές


## Εξωτερικοί σύνδεσμοι

*Προφίλ στον ιστότοπο της Μπάγερν Μονάχου
*Προφίλ στον ιστότοπο της Γερμανικής Ποδοσφαιρικής Ομοσπονδίας

Κατηγορία:Γερμανοί ποδοσφαιριστές
Κατηγορία:Άγγλοι ποδοσφαιριστές
Κατηγορία:Άγγλοι γερμανικής καταγωγής
Κατηγορία:Πρόσωπα νιγηριανής καταγωγής
Κατηγορία:Ευρωπαίοι αφρικανικής καταγωγής
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γερμανίας Κ16
Κατηγορία:Ποδοσφαιριστές Εθνικής Αγγλίας Κ16
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Μπάγερν Μονάχου Β
Κατηγορία:Ποδοσφαιριστές 3. Λίγκα
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Σούπερ Καπ Ελλάδος καλαθοσφαίρισης ανδρών 2021

Το **[[Σούπερ Καπ Ελλάδος καλαθοσφαίρισης ανδρών]]** **2021** ήταν η 2η έκδοση της επαγγελματικής εγχώριας διοργάνωσης του Σούπερ Καπ καλαθοσφαίρισης, υπό την αιγίδα του Ελληνικού Συνδέσμου Ανωνύμων Καλαθοσφαιρικών Εταιρειών (ΕΣΑΚΕ), και η 3η συνολικά. 

Το Σούπερ Καπ Ελλάδος είχε διεξαχθεί άλλες 2 φορές κατά το παρελθόν, το 1986, υπό την αιγίδα της Ελληνικής Ομοσπονδίας Καλαθοσφαίρισης (ΕΟΚ) και το 2020, υπό την αιγίδα του Ελληνικού Συνδέσμου Ανωνύμων Καλαθοσφαιρικών Εταιριών (ΕΣΑΚΕ).

Τον τίτλο κατέκτησε ο Παναθηναϊκός, για πρώτη του φορά, επικρατώντας στον τελικό της διοργάνωσης, με σκορ 92-83, του περσινού νικητή Προμηθέα. 

## Μορφή
Η διοργάνωση διεξήχθη το Σεπτέμβριο του 2021, σε μορφή Φάιναλ Φορ με μονούς αγώνες πρόκρισης (νοκ-αουτ), μεταξύ των ομάδων που τερμάτισαν στις τέσσερις πρώτες θέσεις του Πρωταθλήματος Ελλάδας 2020-21, που περιλαμβάνουν τη νικήτρια και τον ηττημένο του Κυπέλλου Ελλάδας 2020-21.

### Προκριθέντες ομάδες

## Αγώνες

## Πολυτιμότερος Παίκτης
Πολυτιμότερος Παίκτης (MVP) της διοργάνωσης ανακηρύχθηκε ο Γιώργος Παπαγιάννης, αγωνιζόμενος με τον Παναθηναϊκό.

## Παραπομπές


## Εξωτερικοί σύνδεσμοι
* Επίσημος ιστότοπος της Ελληνικής Ομοσπονδίας Καλαθοσφαίρισης
* Επίσημος ιστότοπος Basket League

2021
Σουπερκαπ Ελλαδος Ανδρων